कार्निवल में उमड़ा मसीह समाज
मसीह समाज की ओर से मनाए जा रहे क्रिसमस पर्व के दौरान शनिवार को कार्निवल का आयोजन उत्साह और उमंग के साथ किया गया। शहर के मुख्य मार्गों से निकले कार्निवल में मसीह समाजबंधुओं ने बढ़-चढ़कर भाग लिया।
कार्निवल का शुभारंभ मिशन गर्ल्स स्कूल से सुबह 11 बजे हुआ। ये भगत चौराहा, अजमेरी गेट, फतेहपुरिया चौपड़, महादेव छत्री, भारत माता सर्किल, लोहारान चौपड़, पाली बाजार, चांग गेट, सिटी सिनेमा होते हुए पुन: मिशन गर्ल्स स्कूल पहुंचा। कार्निवल में बड़ी संख्या में मसीह समाज के लोग शामिल थे। इस दौरान विभिन्न झांकियां भी सजाई गई। इसमें प्रभु यीशु मसीह की झांकी आकर्षण का केंद्र रही। इस दौरान बुजुर्ग हो युवा या फिर बच्चे सभी जोश और उमंग के साथ क्रिसमस गीत गाते चल रहे थे। सांता क्लाज ने बच्चों को टॉफियां उपहार बांटे। कार्निवल का जगह-जगह विभिन्न संगठनों की ओर स्वागत किया। मसीह समाज के इस कार्निवल को देखने के लिए बड़ी संख्या में लोग एकत्र हुए। कार्निवल में फादर रेव्ह रंजन बेहरा, सुनील चार्ली, मार्टिन डेनियल, डेनियल डेविट, बर्टी सुनील एरियल, शिशिर एरियल, सुमित एस कुमार, टीवी एरियल, अनुबाला मैसी, रेणु टाइटस, अंजना एरियल समेत अन्य लोग बड़ी संख्या में मौजूद थे। कार्यक्रम के तहत रविवार सुबह 11.30 बजे कम्युनिटी हॉल में यूथ फेयर का आयोजन किया जाएगा। साथ ही अन्य विविध कार्यक्रम आयोजित होंगे। भाजपाइयों ने भी जुलूस का चांगगेट पर स्वागत किया। पदाधिकारियों ने समाजसेवी और भाजपा नेत्री मीनू मैसी का शॉल ओढ़ाकर अभिनंदन किया।
इस दौरान मुरली तिलोकानी, देहात जिलामंत्री पवन जैन, मुकेश नागर, प्रमोद शर्मा, मनीष बुरड़, पार्षद शशिबाला सोलंकी, इंदु शर्मा, प्रीति शर्मा, तारा सोनी आदि कार्यकर्ता मौजूद थे। गुलशने मुस्तफा दरगाह समिति ने ईसाई समाज की ओर से निकाले गए जुलूस का फतहपुरिया चौपड़ पर स्वागत किया गया। इस मौके पर हाजी उमर फारुख छीपा, मो. शफी सिद्दकी, पप्पू पहलवान, सलीम पठान, इम्तियाज अली, अशरफ, सद्दाम हुसैन आदि मौजूद थे।
ब्यावर. कार्निवाल में शामिल पादरी गणमान्य नागरिक।
mag_Deva hin_Deva hin_Deva awa_Deva mag_Deva